En 46-årig mand er onsdag ved Retten i Hjørring blevet idømt fire måneders ubetinget fængsel. Manden var tiltalt for blufærdighedskrænkelse mod sin ekskærestes to børn, og sagen blev kørt som en tilståelsessag. Manden er dømt for at beføle de to børn - en dreng og en pige - på og indenfor tøjet. Forhold der ifølge anklageskriftet er sket over flere perioder mellem 2008 og starten af 2014. Anklager Karina Schou ønskede manden idømt seks måneders fængsel, men dommeren fandt at fire måneder var den rigtige straf. En straf manden modtog. Han skal derudover betale 15.000 kroner i erstatning til drengen og 10.000 kroner i erstatning til pigen.

Referat:
46-årig mand idømt fire måneders fængsel for blufærdighedskrænkelse.